ଯାଜପୁର, ଜାନୁଆରୀ ୨୭ (ଲୋକାଲ ୱାୟାର): ଯାଜପୁର ଜିଲ୍ଲା କୁଆଖିଆ ଥାନା ଅନ୍ତର୍ଗତ ମୁଳାପାଳ ଛକରୁ ବୁଧବାର ପୁଲିସ ଜଣେ କଲେଜ ଛାତ୍ରୀଙ୍କ ଶବ ଉଦ୍ଧାର କରିଛି ।
ଗଣ ବଳାତ୍କାର ପରେ ଛାତ୍ରୀଙ୍କୁ ହତ୍ୟା କରାଯାଇଥିବା ସନ୍ଦେହ କରାଯାଉଛି । ମୃତ ଛାତ୍ରୀ ଜଣକ ମୟୂରଭଞ୍ଜ ଜିଲ୍ଲାର ଯଶୀପୁର ଥାନା ଅନ୍ତର୍ଗତ ବୁନ୍ଦେଇପଶି ଗାଁର ଝରାଫୁଲ ନାୟକ ।
ସେ ରମାଦେବୀ ମହିଳା କଲେଜ, ଭୁବନେଶ୍ୱରରେ ଯୁକ୍ତ ତିନି ପଢୁଥିଲେ ବୋଲି କୁଆଖିଆ ଆଇଆଇସି ମନୋଜ କୁମାର ସ୍ୱାଇଁ କହିଛନ୍ତି ।
ମଙ୍ଗଳବାର ରାତିରେ ଝିଅ ଭୁବନେଶ୍ୱରରୁ ବାରିପଦା ଯିବା ପାଇଁ ବସରେ ବସିଥିଲା । ଦେହ ଖରାପ ଲାଗିବାରୁ ଭୁବନେଶ୍ୱର ବାଣୀବିହାର ଛକରେ ବସରୁ ଓହ୍ଲାଇ ପଡିଥିଲା ।
ଘଟଣାସ୍ଥଳରୁ ମିଳିଥିବା ପ୍ରମାଣକୁ ଫୋରେନସିକ ଯାଂଚ ପାଇଁ ପଠାଯାଇଛି । ଶବ ବ୍ୟବଚ୍ଛେଦ ରିପୋର୍ଟ ମିଳିବା ପରେ ମୃତ୍ୟୁର ପ୍ରକୃତ କାରଣ ଜଣାପଡିବ ।
ପୁଲିସ କିଛି ସନ୍ଦିଗ୍ଧଙ୍କ ଉପରେ ନଜର ରଖିଛି । ବରିଷ୍ଠ ପୁଲିସ ଅଧିକାରୀମାନେ ଘଟଣା ଉପରେ ନଜର ରଖିଛନ୍ତି ବୋଲି ଆଇଆଇସି ସ୍ୱାଇଁ କହିଛନ୍ତି ।
